Vrste datoteka

Datoteka je skup organiziranih, prema pravilima pohranjenih znakova određene namjene.

Vrste datoteke: programske, znakovne, datoteka dokumenata, komprimirane datoteke.

Programske datoteke:

* pisane su nekim programskim jezikom
* izvršne programske datoteke – imaju nastavke .exe, .com, .bat, omogućuju pokretanje primjenskih programa
* sustavske programske datoteke – imaju nastavke .sys, .dll, .ini, .reg, .pif
* posebne programske datoteke imaju nastavak .dll – omogućuju rad operacijskog sustava i drugih instaliranih programa.

Znakovne datoteke

* imaju nastavak .txt
* sadrže tekst koji je kodiran nekom od normi (ASCII – 1bajt, 256 znakova, UNICODE – 2 bajta, 65536 zn.).



Datoteke dokumenata

* svaki primjenski program stvara vlastite datoteke – odnosno dokumente i omogućuje njihovo čitanje
* datoteke dokumenta najčešće prepoznajemo po nastavku datoteke (.doc, .ppt, .xls, .pdf, .mp3) i ikoni
* nastavak datoteke dokumenata pokazuje u kojem je ona programu nastala, primjerice .txt datoteka je nastala u *Notepadu*
* operacijski sustav mora registrirati nastavak datoteke i povezati ga s odgovarajućim program koji može otvoriti tu vrstu datoteke
* ako registracija nastavka datoteke nije izvršena, operacijski sustav neće moći učitati i otvoriti datoteku.



Komprimirane datoteke

* datoteke možemo sažimati (komprimirati) kako bi zauzimale manje prostora na pomoćnim spremnica računala (disku, usb sticku i dr.).
* nastavci komprimiranih datoteka su: .zip, .rar, .7zp.



Pogledi na datoteke

Operacijski sustav Windows omogućuje nekoliko pogleda na datoteke.

Pogledi na datoteke su:

* minijature (thumbnails),
* pločice (tiles),
* ikone (icons),
* popis (list) i
* detalji (details).



Najviše informacija o datoteci daje nam pogled Detalji (*Details*).

Traženje datoteka i odabir

* pretraga datoteka: **Start**> **Traži(Search)** ili **CTRL+F**
* znak zvjezdice **\***je zamjenski znak za bilo koji drugi znak
* primjer pretrage: **\*.doc** – traži sve datoteke koje imaju nastavak .doc, bez obzira na ime datoteke
* brisanje datoteke – **DELETE**, recycle bin, restore item
* odabir više datoteka: **SHIFT** – odabir niza datoteka, **CTRL** – odabir više pojedinačnih datoteka.

Ukratko

Datoteka je skup organiziranih, prema pravilima pohranjenih znakova određene namjene.

Vrste datoteka:

* Programske (.exe, .com., bat, .sys, .dll)
* Znakovne (.txt)
* Datoteka dokumenata (.doc, .xls, .ppt, .mp3, .pdf i dr.)
* Komprimirane datoteke (.zip, .rar).

Pogledi na datoteke su:

* minijature (thumbnails)
* pločice (tiles)
* ikone (icons)
* popis (list)
* detalji (details)

Pretraga datoteka: Start> Traži(Search) ili CTRL+F.

Znak zvjezdice **\*** je zamjenski znak za bilo koji drugi znak.

Primjer pretrage: **\*.doc** – traži sve datoteke koje imaju nastavak .doc, bez obzira na ime datoteke.